Ogna kirke

Ogna kirke i Hå kommune i Rogaland er en langkirke i stein med påbygde deler som samlet gjør den til en arbeidskirke. Kirken er opprinnelig oppført på 1200-tallet. Den hadde et vesttårn i tre da den i 1991 ble truffet av lynet og brant så bare steinveggene stod igjen. Kirken ble gjenreist med nytt kor samt tilbygg med blant annet menighetssal, kjøkken og kontorer i 1995. Arkitekter ved den anledning var Torsvik og Thesen. Før brannen hadde kirken altertavle og prekestol laget av Gottfried Hendtzschel. Disse ble totalskadet, men det er laget kopier til den nye kirken. Alterbordets steinplate og den åttekantede døpefonten i kleberstein er fra middelalderen. Galleri Referanser Litteratur Dalane: Noen historiske data og oplysninger om by og bygd i anledning 100-års jubileet for formannskapsloven. Stavanger. 1939. s. 103–105 og 111–116. Eksterne lenker Kirkesøk Hå kirkelige fellesråd (no) «Ogna kirke». Kulturminnesøk. Riksantikvaren – Direktoratet for kulturminneforvaltning. Jan Brendalsmo: Kildegjennomgang. Middelalderske kirkesteder i Rogaland (Riksantikvaren, 2016), s. 45–46